สวัสดีค่ะ ตรวจพบเนื้องอกที่มดลูกและรังไข่ รักษาโดยการฉีดยาคุมทุกเดือนค่ะ ถ้าเราพลาดฉีดไป1เดือนเพราะมีเหตุฉุกเฉินเดินทางไปต่างจังหวัด จะไปฉีดอีกทีอีกเดือนถัดไปเลยได้ไหมคะ กรณีออกใบนัดไว้ทีเดียว3ใบ 3เดือนเลยค่ะ และจะมีผลต่อการรักษามากน้อยอย่างไรบ้างคะ ขอบมากค่ะ
สวัสดีค่ะ งาน,หากตรวจพบว่าเป็นเนื้องอกที่มดลูกและรังไข่ และได้รับการรักษาโดยการฉีดยาคุมกำเนิด โดยส่วนใหญ่ ก็มักจะเป็นยาฉีดชนิดฮอร์โมนเดี่ยว ซึ่งโดยปกติ หากใช้ฉีดเพื่อคุมกำเนิด ก็จะฉีดทุกๆ 3 เดือน แต่หากใช้เพื่อการรักษาเยื่อบุโพรงมดลูกเจริญผิดที่หรือเนื้องอกมดลูก แพทย์อาจให้ฉีดทุกๆ 1 เดือนต่อเนื่องประมาณ 3 เดือน แล้วจึงประเมินอาการอีกครั้ง ดังนั้น หากมีนัดฉีดยาคุมเข็มต่อไปที่ 1 เดือน แต่ไม่ได้ไปฉีดเพราะไปต่างจังหวัด เมื่อกลับมาแล้ว ก็ควรรีบไปฉีด เพื่อรักษาระดับของฮอร์โมนให้สูงต่อเนื่อง เพราะหากรอไปอีก 1 เดือน ระดับฮอร์โมนก็อาจลดลงไป ซึ่งอาจมีผลบ้างต่อการตอบสนองในการรักษาค่ะ